[{"text_idx": "#000000", "text": "Innovatsioonitrepp aitab ettevo\u0303ttel hinnata oma uuenduslikkust."}, {"text_idx": "#000001", "text": "Innotrepp on koosto\u0308o\u0308-o\u0308kosu\u0308steem Eesti ettevo\u0303tete uuendusvo\u0303imekuse suurendamiseks ning u\u0308hise innovatsioonikultuuri arendamiseks. See lahendus aitab Eesti ettevo\u0303tetel senisest kiiremini uuenduslike toodete ja a\u0308rimudeliteni jo\u0303uda. Innovatsioonitrepi to\u0308o\u0308riist aitab hinnata ettevo\u0303tte asukohta teel uuenduslikuks ettevo\u0303tteks ja valida arenguhu\u0308ppeks vajalikke teenuseid ning riigil neid teenuseid sihitult pakkuda."}, {"text_idx": "#000002", "text": "Innovatsioonitrepp jagab ettevo\u0303tted viiele arengutasemele vastavalt ettevo\u0303tte uuenduslikkuse astmele. See aitab ettevo\u0303tjal mo\u0303ista, mis tasemel ta on ja millist abi ning teenuseid ta edasiseks arenguks vajab. Riik saab omakorda luua teenuseid arengutrepi erinevatel tasemetel olevatele ettevo\u0303tetele nende arenguhu\u0308pete toetamiseks."}, {"text_idx": "#000003", "text": "\u201cSee to\u0308o\u0308riist vo\u0303imaldab ettevo\u0303ttel oma innovatsiooniteekonda juhtida ja pakub edasiseks arenguhu\u0308ppeks to\u0308o\u0308riistakasti,\u201d ra\u0308a\u0308kis to\u0308o\u0308riista valmimist juhtinud Columbus Baltikumi juht ja to\u0308o\u0308andjate innovatsiooni ka\u0308ivituskoja juht Ivo Suursoo. \u201cPikaajaliselt edukate ettevo\u0303tete tunnus on sisemine vo\u0303imekus luua ja rakendada uuendusi pidevalt ning kasvava mo\u0303juga.\u201d"}, {"text_idx": "#000004", "text": "Lahenduse prototu\u0308u\u0308p ootab kasutajaid proovima ja katsetama! Selle sihtru\u0308hm on algteadmistega katsetav, juhitud protsessiga uuendaja vo\u0303i juba strateegiline uuendav ettevo\u0303te."}, {"text_idx": "#000005", "text": "Ettevo\u0303ttele koosneb innovatsioonitrepi to\u0308o\u0308riista kasutamine neljast etapist:"}, {"text_idx": "#000006", "text": "enesehindamine ja positsioneerimine. Ku\u0308simustele vastates selgub, mitmendal uuenduslikkuse tasemel ettevo\u0303te on.\narenguhu\u0308ppe suuna valimine (ehk mida peab muutma)\nteenuste, oskuste ning ressursside valik arenguhu\u0308ppe saavutamiseks (ehk kuidas seda muuta). Lisaks pakume sulle soovitusi ja vo\u0303imalike koosto\u0308o\u0308partnerite kontakte, kes seda spetsiifilist teenust osutavad."}, {"text_idx": "#000007", "text": "Innovatsioonitrepi protsess koosneb kolmest etapist."}, {"text_idx": "#000008", "text": "Vajadus sellise lahenduse ja\u0308rgi tekkis sellest, et Eesti innovatsiooni o\u0308kosu\u0308steemis on palju osapooli \u2013 u\u0308likoolidest poliitikakujundajate ja ettevo\u0303tteni. Neil ko\u0303igil on erinev arusaam, kuidas u\u0308ks ettevo\u0303te innovaatiliseks firmaks areneb."}, {"text_idx": "#000009", "text": "To\u0308o\u0308riista loojate eesma\u0308rk oli need erinevad na\u0308gemused kokku koguda ja kaardistada ning moodustada tervikpilt. See aitab va\u0308hendada infomu\u0308ra ja teabe dubleerimist ning seela\u0308bi paraneb arengu su\u0308steemne suunamine."}, {"text_idx": "#000010", "text": "Ehkki enam kui pooled Eesti ettevo\u0303tetest peavad end uuenduslikuks, siis ainult iga ku\u0308mnes tegeleb selgelt eristuva toote vo\u0303i teenuse loomisega ja ko\u0303rge lisandva\u0308a\u0308rtusega on vaid ku\u0308mnendik Eesti ekspordist. Lisaks eeldavad tihenev konkurents ja trendid uusi ning julgemaid lahendusi."}, {"text_idx": "#000011", "text": "Uuenduslikest ettevo\u0303tetest so\u0303ltub nii riigi kui kodaniku heaolu, sest Eesti maksulaekumistest 80% on seotud palkadega. Palgakasvu eeldus on aga ettevo\u0303tete lisandva\u0308a\u0308rtuse ja tootlikkuse kasv, mida omakorda veab innovatsioon. U\u0308ksnes kasvava tootlikkusega ettevo\u0303tted suudavad oma to\u0308o\u0308tajate palka ja omanike tulusid kasvatada."}, {"text_idx": "#000012", "text": "To\u0308o\u0308riista loomise idee kasvas va\u0308lja valitsust no\u0303ustava teadus-arendusno\u0303ukogu TAN to\u0308o\u0308st. Innovatsioonitrepi loonud meeskonnas lo\u0303i kaasa 17 eksperti \u2013 nii ettevo\u0303tjad, disaini-innovatsioonieksperdid, majandus-kommunikatsiooniministeeriumi, EASi ja Kredexi u\u0308hendasutuse kui u\u0308likoolide esindajad."}, {"text_idx": "#000013", "text": "To\u0308o\u0308riista ja rohkem infot leiad innotrepi kodulehelt \u2013 "}, {"text_idx": "#000015", "text": "Ka\u0308esoleva innovatsioonitrepi edasiarendus ja avalik kasutamine peab olema koosko\u0303lastatud to\u0308o\u0308grupi juhi Ivo Suursooga."}, {"text_idx": "#000016", "text": "Avalikes ettekannetes Innovatsioonitreppi na\u0308itena kasutamisel peab viitama: \u201eEesti To\u0308o\u0308andjate Keskliidu algatusel kokku kutsutud to\u0308o\u0308grupi u\u0308hisloominguna valminud Innovatsioonitrepp 2022\u201c."}, {"text_idx": "#000017", "text": "Eesti To\u0308o\u0308andjate Keskliitu kuuluvad ko\u0303ik peamised majandusharuliidud ja paljud Eesti suurettevo\u0303tted. Kokku esindame otse ja la\u0308bi haruliitude enam kui 2000 ettevo\u0303tte, mis on to\u0308o\u0308andjaks enam kui 250 000 to\u0308o\u0308tajale."}]